laion/Wikipedia-Exotic huggingface dataset:
ג'וזף עאון

ג'וזף חליל עאון (בערבית: جوزاف خليل عون; נולד ב-10 בינואר 1964) הוא מפקד צבא לבנון מאז 2017. עאון נולד בפרבר סין אל-פיל (אנ') (سنّ الفيل) מזרחית לביירות במחוז מתן (אנ'), למשפחה מרונית. עאון הצטרף לצבא לבנון ב-1983. הכשרתו הצבאית התקיימה מחוץ לגבולות לבנון, בעיקר בארצות הברית ובסוריה. עאון עבר הכשרה למלחמה בטרור בארצות הברית ב-2008 ובלבנון ב-2013. עאון מפקד על חטיבת החי"ר ה-9 מאז 2015. ב-8 במרץ 2017 מינתה ממשלת לבנון את עאון למפקד צבא לבנון, כשהוא מחליף בתפקידו את ז'אן קהווג'י. בעקבות המחאות בלבנון בתגובה לכישלונה של הממשלה למצוא פתרונות למשבר הכלכלי החריף במדינה ובמקביל למבוי הסתום של הניסיונות להקמת ממשלה, נשא הגנרל עאון נאום ב-8 במרץ 2021, בו התייחס למצב האזורי והמקומי. עאון התמקד במשבר הכלכלי במדינה ובהשפעותיו על הצבא והמשרתים בו, ופנה לדרג הפוליטי: "לאן אנחנו הולכים? למה אתם מחכים? מה אתם מתכננים לעשות? הזהרנו יותר מפעם אחת לגבי הסכנה שבמצב הנוכחי". הנאום הפך לוויראלי במדיה החברתית. לאחר ההתנקשות בחסן נסראללה ב-27 בספטמבר 2024, פעלה ארצות הברית, לצד מדינות נוספות, לקדם את מינויו של עאון לנשיא לבנון, לאחר כשנתיים בהן לא כיהן נשיא בלבנון. עאון נשוי ואב לשני ילדים. הוא דובר ערבית, צרפתית ואנגלית. מדיה וקבצים בנושא ג'וזף עאון בוויקישיתוף ג'וזף עאון, באתר Al Majalla (באנגלית) ברק רביד‏, הבית הלבן רוצה לנצל את חולשת חיזבאללה ודוחף לבחירת נשיא חדש בלבנון, באתר וואלה, 4 באוקטובר 2024 ערך זה הוא קצרמר בנושא אנשי צבא ובנושא לבנון. אתם מוזמנים לתרום לוויקיפדיה ולהרחיב אותו.
בית מכס

בית מכס הוא בניין ממשלתי שמפקח ואחראי על המכס במדינה. בית מכס ממוקם, בדרך כלל, בנמל ימי או בעיר שיש לה גישה לאוקיינוס. בשל ההתקדמות במערכות המידע האלקטרוניות והגידול בהיקף הסחר הבינלאומי, בתי מכס ברחבי העולם הפסיקו את פעילותם והוסבו לשימושים אחרים, כגון מוזיאונים או מבנים אזרחיים. עם זאת, יש בתי מכס שעדיין פעילים, כגון בית המכס של ולטה במלטה. עמיל מכס מדיה וקבצים בנושא בית מכס בוויקישיתוף Borg, Joseph (1974). "The Custom House - Malta" (PDF). Scientia. 2: 59–63. ארכיון (PDF) מ-2019-05-07. נבדק ב-2021-11-29. Joseph Borg K.M., Ph.C., L.P. (1974). Victor H. Sammut B.Sc. (ed.). "Our History". Scientia: The Custom House. ארכיון מ-2021-08-31. נבדק ב-2021-11-29.{{cite web}}: תחזוקה - ציטוט: multiple names: authors list (link) ערך זה הוא קצרמר בנושא כלכלה ובנושא מבנים. אתם מוזמנים לתרום לוויקיפדיה ולהרחיב אותו.
תומר שם טוב

תומר שם טוב (נולד ב-17 באפריל 1978) הוא כדורגלן עבר ישראלי ששיחק בעמדת הבלם. שם טוב התחיל את הקריירה שלו במחלקת הנוער של הפועל כפר סבא. בעונת 1994/1995 הצטרף לקבוצה הבוגרת ששיחקה אז בליגה הארצית. ב-26 באוגוסט 1995 שם טוב ערך את הופעת הבכורה שלו בליגה הראשונה בישראל בהפסד 3-1 להפועל פתח תקווה. ב-21 בדצמבר 1996 הבקיע את שער הבכורה שלו בקריירה בניצחון 0-3 נגד הפועל טייבה. בקיץ 2000 שם טוב הושאל למכבי נתניה לעונה אחת, בסיומה עזב את המועדון. ב-15 בדצמבר 2004 שם טוב חתם בהפועל רעננה וכעבור עונה חתם בהפועל אשקלון. בקיץ 2006 פרש מכדורגל, ולאחר 4 שנים חזר מהפרישה כאשר חתם בבני רעננה. בקיץ 2011 חתם בהפועל מורשה רמת השרון ולאחר מכן פרש בשנית מכדורגל. תומר שם טוב, באתר ההתאחדות לכדורגל בישראל תומר שם טוב, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תומר שם טוב".
ג'ון כריסטופר קטלר

ג'ון כריסטופר קטלר (באנגלית: John Christopher Cutler‏; 5 בפברואר 1846 – 30 ביולי 1928) היה פוליטיקאי אמריקאי, מושל מדינת יוטה השני בין השנים 1905–1909. הוא מושל יוטה הראשון שנולד מחוץ לגבולות ארצות הברית. קטלר נולד בשפילד שבצפון אנגליה בראשית פברואר 1846. משפחתו של קטלר היגרה לטריטוריית יוטה ב-1864 לאחר שנעשתה חברה בכנסיית ישוע המשיח של קדושי אחרית הימים. קטלר נישא לשרה אליזבת טיילור, עמה חבק שבעה ילדים. לאחר מכן התמקצע כאיש עסקים, וכיהן כנשיא עסקי הסחורות היבשות של משפחתו וישב במספר מועצות מנהלים של בנקים אחדים, חברות ביטוח ותאגידים אחרים. קטלר היה פעיל בפוליטיקה של ארצות הברית כאיש המפלגה הרפובליקנית ושימש כפקיד מחוז סולט לייק מ-1884 עד 1890. במהלך העשור הראשון של המאה ה-20 היה קטלר מזוהה עם הסיעה במפלגה הרפובליקנית שנקראה "החבורה הפדרלית" (Federal Bunch), נושאי משרות פדרליות שהתנגדו למושל יוטה המכהן היבר מאנינג ולס. בשנת 1904 ולס לא הצליח לגרף תמיכה מספקת במועמדותו המתוכננת אל הסנאט של ארצות הברית, לכן בחר להתמודד לתקופת כהונה שנייה כמושל. החבורה הפדרלית תמכה בקטלר; הוא זכה במועמדות המפלגה הרפובליקנית ונבחר למושל המדינה בנובמבר 1904. קטלר מילא את תפקיד המושל בשנים 1905–1909. כהונתו עוצבה בחסות חוקים שייסדו בתי משפט לנוער בערים הגדולות של יוטה ומיסוד מרשמי לידה ומוות מרכזיים המנוהלים בידי מועצת הבריאות של המדינה. קטלר הכריז על מועמדותו לקדנציה שנייה בבחירות 1908, אך פרש לפני הוועידה הרפובליקנית כאשר איבד את תמיכתה של החבורה הפדרלית בהנהגת הסנאטור ריד סמוט (אנ'). בתום כהונתו כמושל שב קטלר לעסקיו במגזר הפרטי. ב-1911 נבחר לנשיא "הבנק הלאומי דזרט". בגיל 82 ובמצב בריאותי לקוי, השתמש קטלר באקדח כדי להתאבד ב-30 ביולי 1928. הוא נטמן בבית העלמין של סולט לייק סיטי. ג'ון כריסטופר קטלר, באתר "Find a Grave" (באנגלית) Gov. John Christopher Cutler, באתר אגודת המושלים הלאומית (באנגלית) מרים ב. מרפי, CUTLER, JOHN CHRISTOPHER, באתר Utah History Encyclopedia (באנגלית)
We Could Go Back

"We Could Go Back" הוא סינגל של הדי ג'יי והמפיק הבריטי, ג'ונאס בלו, בשיתוף פעולה עם הזמר-יוצר הבריטי-ניגרי, מוילוגו (אנ'), שיצא, על ידי חברת התקליטים Jonas Blue Music, ב-13 באוקטובר 2017. השיר נמצא במהדורה הדיגיטלית של האלבום הראשון של ג'ונאס בלו, Blue. נכון לנובמבר 2021, השיר הושמע למעלה מ-53 מיליון פעמים בספוטיפיי. הווידאו קליפ של השיר, יצא לראשונה בערוץ היוטיוב של ג'ונאס בלו, ב-26 באוקטובר 2017. נכון לנובמבר 2021, הווידאו קליפ נצפה למעלה מ-17 מיליון פעמים. מידע על הסינגל "We Could Go Back" באתר מיוזיק בריינז סרטון השיר "We Could Go Back" באתר יוטיוב "We Could Go Back (feat. Moelogo) - Single by Jonas Blue". Apple Music. ארכיון מ-2018-07-29. נבדק ב-29 ביולי 2018. {{cite web}}: (עזרה) We Could Go Back, 2017-10-13, ארכיון מ-2020-11-12, נבדק ב-2021-11-29 "Jonas Blue - We Could Go Back ft. Moelogo". YouTube. ארכיון מ-2021-11-20. נבדק ב-29 ביולי 2018. {{cite web}}: (עזרה)
ויליאם ספריי

ויליאם ספריי (באנגלית: William Spry;‏ 11 בינואר 1864 – 21 באפריל 1929) היה פוליטיקאי אמריקאי, מושל מדינת יוטה השלישי בין השנים 1909–1917. ספריי נולד בווינדזור שבמחוז ברקשייר באנגליה, הממלכה המאוחדת. משפחתו היגרה לארצות הברית כשהיה 11, והתיישבה בטריטוריית יוטה. בשנת 1885 נקרא ספריי לשירות כמיסיונר מטעם כנסיית ישו המשיח של קדושי אחרית הימים והחל לפעול במיסיון הכנסייה המורמונית במדינות דרום ארצות הברית. מ-1888 עד 1891 שימש כנשיא המיסיון של מדינות הדרום. בשנת 1890, במהלך שליחותו, קיבל ספריי היתר מראשי הכנסייה לשוב לזמן קצר לסולט לייק סיטי, שם נישא למרי אליס ורטהול. בשנת 1894 נבחר ספריי למשרת גובה המיסים במחוז טווילה (Tooele). ב-1902 נבחר ספריי לבית הנבחרים של יוטה, ובמהלך 1905 מונה לאחד מחברי מועצת נציבי הקרקעות של מדינת יוטה. בשנים 1906–1908 שימש ספריי כסוכן שירות המרשלים של ארצות הברית מטעם יוטה. בבחירות 1908 נבחר ספריי למושל יוטה, והוא מילא תפקיד זה מינואר 1909 עד ינואר 1917. את תפקיד המושל מילא מטעם המפלגה הרפובליקנית. ספריי היה מתנגד חריף לתקופת היובש, והטיל וטו על שתי הצעות חוק ששמו להן למטרה ליישם את חוקי היובש. בבחירות 1912 נבחר לתקופת כהונה שנייה. ב-1915 מיאן ספריי לבקשת נשיא ארצות הברית וודרו וילסון לשקול מחדש את הוצאתו להורג הממשמשת ובאה של ג'ו היל, ואפשר את החלת עונש המוות ב-19 בנובמבר. מ-1921 עד 1929 שימש ספריי כממונה על האדמות ציבוריות, התפקיד שקדם למנהל לשכת ניהול הקרקעות של ארצות הברית. ספריי מת בווושינגטון הבירה ב-1929 בעודו מכהן כנציב הפדרלי לאדמות ציבוריות. הוא נטמן בבית הקברות של סולט לייק סיטי. מדיה וקבצים בנושא ויליאם ספריי בוויקישיתוף ויליאם ספריי, באתר "Find a Grave" (באנגלית) Gov. William Spry, באתר אגודת המושלים הלאומית (באנגלית) מרים ב. מרפי, SPRY, WILLIAM, באתר Utah History Encyclopedia (באנגלית)
מסע בין כוכבים: עולמות חדשים ומשונים - דמויות

זוהי רשימת דמויות מסדרת הטלוויזיה המדע בדיוני "מסע בין כוכבים: עולמות חדשים ומשונים". ערך מורחב – ניוטה אוהורה אריקה אורטגס (מגולמת על ידי מליסה נביה) היא הטייסת של ה"אנטרפרייז". אורטגס היא קצינה חכמה ומוכשרת, הנחשבת לאחת הטייסות הטובות בצי. היא חמת מזג, ונוטה להגיד את אשר על ליבה גם כאשר הדבר נוגד את הפקודות שקיבלה. יחד עם זאת, היא מצייתת לפקודות גם אם אלו אינן לרוחה. למרות מזגה החם היא משתטה לפעמים. ד"ר ג'וזף מ'בנגה (מגולם על ידי באבס אולוסנמוקון) הוא רופאה הראשי של ה"אנטרפרייז". מ'בנגה הוא רופא מוכשר ודעתן שאינו חוסך את דעתו מאיש, לרבות הקפטן. בתו של מ'בנגה, רוקיה, אובחנה כחולה בציגנוקמיה, מחלה סופנית וחשוכת מרפא. על מנת לאפשר לעצמו למצוא לה מרפא, מ'בנגה מכניס אותה למעגלי הטרנספורטר בו היא נותרת לאורך חודשים רבים כשהוא משחרר אותה מדי פעם. בסופו של דבר מתחברת רוקיה עם ישות שמאפשרת לה לחיות חיים ארוכים ומלאים, ללא גוף פיזי. לא'אן נוניאן סינג (מגולמת על ידי כריסטינה צ'ונג) היא קצינת הביטחון של ה"אנטרפרייז". היא רצינית, אחראית, נמצאת תמיד בכוננות ואינה מאפשרת לעצמה להנות מחופשות או בילויים, גם כאשר הספינה עוגנת ואינה נמצאת במשימה. לא'אן היא צאצאית של משפחת נוניאן סינג, משפחתו של חאן נוניאן סינג, ועל רקע זה ספגה הצקות בילדותה. משפחתה של לא'אן נהרגה בהתקפה של הגורן, והיא סובלת מהפרעת דחק פוסט-טראומטית המתבטאת בזהירות יתר בכל הקשור לגורן, כמו גם אפיזודות דיסוציאטיביות מהן סבלה במספר היתקלויות עם הגורן. לא'אן היא חברתה הטובה של קומנדר אונה צ'ין-ריילי, לאחר שזו היוותה עבורה דמות לחיקוי בילדותה, ואף היוותה השראה ללא'אן להצטרף לצי הכוכבים. ערך מורחב – כריסטופר פייק פליה (מגולמת על ידי קרול קיין) היא המהנדסת הראשית של ה"אנטרפרייז" החל מעונתה השנייה של הסדרה. פליה מתוארת כאינטליגנטית ובעלת ידע רב, שאינה סובלת טיפשים. היא פותרת בעיות במהירות וברוגע הודות לניסיונה הרב. ערך מורחב – כריסטין צ'אפל ג'ורג סמואל "סם" קירק (מגולם על ידי דן ז'אנוט) הוא קצין מדעים על ה"אנטרפרייז", ונמצא תחת פיקודו של ספוק. סם הוא אחיו הבכור של ג'יימס קירק, לימים קפטן ה"אנטרפרייז". הוא שקול יותר מאחיו, אך נוטה להתפרצויות כאשר הוא נמצא בסכנה. ערך מורחב – ספוק המר (מגולם על ידי ברוס הוראק) הוא המהנדס הראשי של ה"אנטרפרייז". המר הוא איינארי, וככזה הוא עיוור, אך יתר חושיו מחודדים באופן מיוחד. ככל האיינארים גם המר הוא טלפת, אם כי הוא משתדל שלא לעשות שימוש בכישרונו זה. המר הוא קצין קשוח ודורש, אך גם מטפח ומלמד. במהלך הסדרה הוא הופך לדמות אב ומודל עבור אוהורה. ב-"All Those Who Wander", הפרק התשיעי בעונתה הראשונה של הסדרה, הוא מקריב את חייו כשהוא מגלה שבגופו הוטלו ביצי גורן, ומציל בכך את צוות ה"אנטרפרייז". ערך מורחב – אונה צ'ין-ריילי
מתיחת פנים לרכב

טויוטה יאריס בתעשיית הרכב, המונח מתיחת פנים משמש לתיאור שינויים שאינם מהותיים המבוצעים בדגם קיים. רכב שעבר מתיחת פנים נחשב לאותו דגם אשר היה לפניה. מתיחת הפנים לרכב הניכרת ביותר נעשית בדרך כלל בעיצוב החיצוני - שינוי של פגושים, פנסים, גריל, גלגלים וצבע, מבלי לבצע שינוי בפלטפורמה של הדגם. בפנים הרכב עשויים להשתנות קישוטים וריפוד, פתחי אוורור, מערכת הבידור, לוח המחוונים ואיבזור. לעיתים כוללת מתיחת הפנים פעולות שנועדו לענות על שינויי חקיקה בנושאים כמו פליטות גזים ובטיחות, וזו יכולה לכלול גם שינויים מכניים במנוע, במתלים או בתיבת ההילוכים. למתיחת הפנים עשוי להתלוות גם שינוי במיתוג הרכב - החלפת שם הדגם (על אף שהדגם עצמו לא השתנה, לדוגמה שינוי השם שעשתה חברת פורד ב-2008 מפורד חמש מאות לפורד טאורוס), ואפילו החלפת המותג עצמו (למשל דגמי סיטרואן DS ש"איבדו" את השם סיטרואן ומותגו מחדש כ-DS). המטרה העיקרית של מתיחת פנים לרכב היא שיווקית - יצירת רכב "חדש" באמצעות שורה של שינויים קטנים יחסית, שאינם דורשים תכנון מחדש או השקעות משמעותיות בשינוי פס הייצור. בעולם הרכב, בכל שנה מתעדכנת "שנת הדגם". עדכון שנת הדגם כולל הרבה פעמים שינויים מזעריים שאינם ניכרים לעין ולכן לא נותנים הרגשה שמדובר במוצר "חדש". מאידך, הזמן הנדרש ליצרני מכוניות לבנות דגם חדש נע בין 5–8 שנים. מתיחת הפנים, שבדרך כלל מתבצעת במרווחים של 2–4 שנים, מאפשרת ליצרני הרכב מרווח זמן נוסף בו הרוכשים מרגישים כי מדובר במוצר חדש אשר עדיין "באופנה". במקרים רבים, מתוזמנת מתיחת הפנים ביחד עם עדכון שנת הדגם. דגמים עם אורך חיים ארוך במיוחד עשויים לעבור כמה וכמה מתיחות פנים. השבחה (נכסים) מדיה וקבצים בנושא מתיחת פנים לרכב בוויקישיתוף What is a car facelift? Car Facelifts | Vehicle Updates & Model Years | MotaClarity, www.motaclarity.co.uk (באנגלית) Life cycle of a car: Facelifts and updates, CarExpert (באנגלית)
מרינה סמיונובה

מרינה טימופוייבנה סמיונובה (ברוסית: Марина Тимофеевна Семёнова ‏ 30 במאי (לפי הלוח הישן 12 ביוני) 1908 - 9 ביוני 2010) הייתה הפרימה בלרינה הראשונה שקיבלה את הכשרתה בברית המועצות. סמיונובה נולדה בסנקט פטרבורג. היא סיימה את אקדמיית ואגאנובה לבלט רוסי בשנת 1925, התלמידה הראשונה שהגיעה לגדולה בהכשרתה של אגריפינה ואגאנובה. שנת 1925 "מתועדת ברשומות הבלט הסובייטי כשנת הניצחון ללא תקדים של מרינה סמיונובה". עד 1930 עבדה סמיונובה בבלט קירוב, ואז מצא יוסיף סטלין לנכון להעביר אותה ואת בעלה, ויקטור סמיונוב (הם נשאו אותו שם משפחה) לבלט בולשוי במוסקבה. במוסקבה נישאה ללב קאראחן, בולשביק ותיק וסגן שר החוץ, שנודע בעיקר כיועץ לסון יאט-סן. ב-1937 חוסל בטיהורים הגדולים. הכוריאוגרפית הסובייטית מאיה פליסצקאיה כתבה על סמיונובה, כי "מה שהציגה בשעתה היה יוצא דופן, חדש לחלוטין, עוצר נשימה. כיום מקובל לחשוב, שכך היה מאז מתמיד." הסופר שטפן צווייג כתב על ריקודה, ש"כאשר היא יוצאת אל הבמה בהילוך הטבעי שלה, שהכשרתה רק ליטשה, ולפתע ממריאה אל-על בקפיצה פראית, הרושם הוא של סופה המנפצת לפתע את שלוות הקיום השגרתי." סמיונובה הייתה רקדנית-אורחת בבלט האופרה של פריז בשנת 1935 והוטפיעה שם בז'יזל עם סרז' ליפר. היא קיבלה את פרס סטלין לשנת 1941 ופרשה בשנת 1952. לאחר זאת, הייתה לאחת המורות החשובות ביותר של תיאטרון הבולשוי, שם מילאה גם תפקיד של פסנתרן חזרות. סמיונובה פרשה מחובותיה כמדריכה בגיל 96. היא נודעה בידידותה עם הרקדן הצעיר ניקולאי טסיקארידזה, שראיין אותה בכמה הזדמנויות. ב-2003 זכתה סמיונובה בפרס בנואה למחול על מפעל חיים. ב-2008 חגג תיאטרון בולשוי את יובל המאה לסמיונובה. היא מתה ב-9 ביוני 2010 בביתה במוסקבה, שלושה ימים לפני יום הולדתה ב-102. M.T. Semyonova. Moscow, 1953. S. Ivanova. Marina Semyonova. Moscow, 1965. מדיה וקבצים בנושא מרינה סמיונובה בוויקישיתוף מרינה סמיונובה, באתר "Find a Grave" (באנגלית) מרינה סמיונובה, במסד הנתונים הקולנועיים IMDb (באנגלית) Semyonova performs Odette variation from act II of Tchaikovsky's Swan Lake in 1940 ברוס ובר, ניו יורק טיימס, "מרינה סמיונובה, כוכבת בלט בולשוי, מתה בגיל 102" 10 ביוני 2010 קלים וורושילוב התנגד בכל תוקף למסעה זה ובמכתב לסטלין טען: "היה זמן שהייתי בטוח שפיודור שאליאפין יחזור. אפילו התערבתי על בקבוק קוניאק עם מיכאיל פרונזה, והפסדתי. יש מקום להניח, שסמיונובה לא תחזור". על כך ענה לו לזאר קגנוביץ': "אני חושב שהיא לא תברח. היא אדם הגון מאוד ואין זה סביר בשבילה לברוח. היא איננה מתפתה לכסף, חיי תענוגות וכדומה". - מתוך "סטלין: דיוקן בלתי מוכר" של מיקלוש קון, הוצאת אוניברסיטת מרכז אירופה, 2003, ISBN 963-9241-19-9, עמ' 225.
משנת יוסף

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] משנת יוסף (בשמה הרשמי קיי.טי. יבוא ושיווק בע"מ) היא חברת קמעונאות ישראלית הפועלת בעיקר במגזר החרדי. הרשת הוקמה ב-2010 על ידי יוחאי קוסובר מבית חלקיה, והיא פועלת באמצעות הזמנת מוצרים מראש ושליחתם לנקודות איסוף ללא מרכולים פיזיים. בפרסומים אחדים שלה מציגה החברה את עצמה כ"קרן משנת יוסף". בשנת 2010 החל יוחאי קוסובר - חקלאי מבית חלקיה, לשווק פירות וירקות ישירות לצרכנים בבית שמש כדי לחסוך את עלויות התיווך. עם הזמן התפתחה המכירה למוצרים ומקומות נוספים. נכון ל-2023 מפעילה משנת יוסף קרוב ל-300נקודות איסוף בעיקר בריכוזים החרדיים בישראל, ומציעה כ-700 מוצרים למכירה מדי שבוע לכ-40,000 לקוחות קבועים שמזמינים מוצרים בכל שבוע. החברה משווקת תוצרת מחקלאים שמגדלים עבורה במיוחד, וכן הקימה משחטה שמייצרת עבורה מוצרי בשר. קוסובר קרא לחברה k.t על שם בתו המשותקת תמר (קוסובר תמר). לרשת קרא "משנת יוסף", על שם יוסף המקראי המשביר למצרים בשנות הרעב. מכיוון שרבים בחברה החרדית אינם משתמשים באינטרנט הדרך העיקרית להזמנה ממשנת יוסף היא באמצעות מערכת IVR ייעודית. פעם בשבוע מגיעים המוצרים לנקודת האיסוף, הלקוחות מקבלים את רשימת המוצרים שהזמינו ומלקטים אותם עצמאית. אתר האינטרנט הרשמי של משנת יוסף השקל שווה יותר: מהו סוד הפרנסה החרדי, סרטון באתר יוטיוב עדי דברת, סימי ספולטר, "זה טירוף מה שקורה שם. הם מוכרים במחירים לא הגיוניים": משנת יוסף לא דומה לשום סופרמרקט שהכרתם, באתר TheMarker‏, 15 בספטמבר 2023 בדומה לחברות אחרות המשווקות לחברה החרדית ונקראות קרנות שושנה חן, פליימוביל ב-74 שקל ו"קנטינה" למוצרי חשמל: ככה החרדים מוציאים הרבה פחות, באתר ynet, 9 בנובמבר 2021 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
פואד באשירו

פואד באשירו (בערבית: فؤاد باشيرو; נולד ב-15 באפריל 1990) הוא כדורגלן קומורי המשחק בעמדת הקשר. באשירו התחיל את הקריירה שלו בקבוצת הילדים של קלישי ובגיל 16 הצטרף לקבוצת הנוער של פריז סן ז'רמן. ביולי 2010 באשירו חתם בגרינוק מורטון מהליכות הנמוכות בצרפת. באוגוסט 2014 חתם באסטרסונד מהליגה השוודית השנייה. באשירו ערך את הופעת הבכורה שלו עבור המועדון במשחק הליגה נגד הוסקוורנה. באשירו היה שותף להעפלה ההיסטורית של המועדון לליגת העל השוודית, לזכייה בגביע השוודי וההעפלה לשלב הבתים של הליגה האירופית. ב-9 בינואר 2018, באשירו חתם במאלמה תמורת כ-7 מיליון קרונה. ב-26 באוגוסט 2020, באשירו חתם בנוטינגהאם פורסט מהפוטבול ליג צ'מפיונשיפ. ב-16 באוגוסט 2021, באשירו חתם באומוניה ניקוסיה מליגת העל הקפריסאית. אסטרסונד הגביע השוודי: 2017 מאלמה ליגת העל השוודית: 2020 בשנת 2014 באשירו זומן לראשונה לסגל נבחרת קומורו, אותה היה יכול לייצג בזכות מוצא הוריו. ב-5 במרץ 2014 באשירו ערך את הופעת הבכורה שלו בנבחרת בתיקו 1-1 נגד בורקינה פאסו. מדיה וקבצים בנושא פואד באשירו בוויקישיתוף פואד באשירו, ברשת החברתית אקס (טוויטר) פואד באשירו, באתר Transfermarkt פואד באשירו, באתר Soccerway פואד באשירו, באתר National Football Teams פואד באשירו, באתר FootballDatabase.eu
קרחון דלה פיה

קרחון דלה פיא (באנגלית: Della Pia Glacier) הוא קרחון ברכס סנטינל, בהרי אלזוורת', בארץ אלזוורת' שבאנטארקטיקה. מוצאו של הקרחון במדרון המזרחי של מסיב קראדוק. הקרחון זורם בין הר מוהל ופסגת אלפרינג. קרחון דלה פיה נשפך אל קרחון תומאס. גובהו של הקרחון 2,350 מטרים מעל פני הים. שמו של הקרחון ניתן לו בשנת 2006 על ידי הוועדה המייעצת לשמות אנטארקטיים. הקרחון נקרא על שמו של מקס דלה פיא (Max Della Pia), מפקד כנף 109 של המשמר הלאומי המוטס של ניו יורק (New York Air National Guard) בין השנים 1999–2006. המשמר הלאומי תמך לוגיסטית בתוכנית האנטארקטית של ארצות הברית. קרחון דלה פיה באתר הסקר הגאולוגי של ארצות הברית קרחון דלה פיה באתר הגאזט האנטארקטי המשווה SCAR של ממשלת אוסטרליה מפת אזור קרחון דלה פיה מידע גאוגרפי והיסטורי מידע גאוגרפי על גובה הקרחון
אגודת ניצן

אגודת ניצן היא עמותה ישראלית שהוקמה בשנת 1964 על ידי הורים ומתנדבים, במטרה לאתר, לאבחן, לטפל ולשקם בילדים ובוגרים עם ליקוי למידה קשיי הסתגלות ותפקוד. האגודה מנוהלת על ידי יו"ר וחברי וועד, הכולל נציגי סניפים ואנשי ציבור מתנדבים. לכל סניף ועד מנהל, הפועל בהתנדבות, ובראשו יו"ר וכן מנהל/ת סניף ואנשי מקצוע מתחום לקויות הלמידה, האבחון, הטיפול והסיוע להורים. הרקע להקמת האגודה היה חוסר מודעות של החברה לנושא לקויות הלמידה. מערכת החינוך, באותה עת, לא הכירה בצורכיהם המיוחדים של תלמידים עם ליקויי למידה ולא הקצתה משאבים מתאימים לסייע להם. צוות בית הספר גם הוא לא היה ערוך להעניק סיוע מותאם בתחומי הלמידה, ולרבים מהילדים יוחסו בטעות 'עצלות' ולעיתים אף 'פיגור'. כדי לענות על צרכים אלה, פיתחה אגודת ניצן את כלי האבחון הראשוניים בארץ לאיתור לקויות למידה וכן שיטות להוראה מתקנת, ובכלל זה, גם הכשרת מורים למקצועות האבחון והטיפול בכל הארץ, ושילובם במערכת החינוך. לאגודה 38 סניפים בישראל. אגודת ניצן פועלת באמצעות 38 סניפים בכל רחבי הארץ, בהם מטופלים מדי שנה אלפי ילדים ובוגרים עם ליקויי למידה, קשיי הסתגלות ותפקוד. הם זוכים למענה לצורכיהם הייחודיים בכל שלבי החיים באמצעות שירותים שונים: אבחונים דידקטיים ופסיכולוגיים, טיפולים פסיכולוגיים, טיפולים פרא-רפואיים, שיקום לקראת חיים עצמאיים בתחום החברה והתעסוקה ועוד. סניפי האגודה: אונים, אופקים, אילת, אשדוד, אשקלון, באר-שבע, בית שאן, דימונה, הרצליה, ניצן הורים הרצליה, חדרה, חיפה, טבריה, יהוד, ירוחם, כפר-סבא, ניצן הורים כרמיאל, מגדל העמק, מודיעין, דיור מודיעין, משגב, נהריה, נס-ציונה, נצרת עילית, נתניה, עומר, עפולה, ערד, פתח-תקווה, קריות, ראש העין, ראשון לציון, ניצן הורים ראשון לציון, רחובות, רמת גן, רעננה, תל אביב והמרכז הארצי. נכון ל-2017, יושבת ראש העמותה היא עפרה אלול ובתפקיד המנהלת הכללית משמשת ד"ר מלי דנינו. בשנת 2008 היה מחזור הפעילות של האגודה 21 מיליון שקל, מתוכם גויסו כתרומות, הקצבות ותמיכות 11 מיליון שקל. אתר האינטרנט הרשמי של אגודת ניצן אגודת ניצן, ברשת החברתית פייסבוק ניצן - המרכז הארצי, אגודה לקידום ילדים ובוגרים לקויי למידה, הסתגלות ותיפקוד, באתר "גיידסטאר ישראל" אורי בלאו, לאן באמת הולכים כספי התרומות? מוסף "הארץ" בדק את הדו"חות של 32 עמותות רשומות, באתר הארץ, 2 בינואר 2010
מלחמה משלו

האם התכוונתם ל... מלחמה משלו (ספר) – ספר מאת אורי בר יוסף על לחימת חיל האוויר הישראלי במלחמת יום הכיפורים מלחמה משלו (סרט) – סרט רוסי משנת 2021 בבימויו של אלכסיי צ'אדוב
מפצח

האם התכוונתם ל... מפצח (מעוז) – מעוז של צה"ל בקו בר-לב מפצח אגוזים – כלי שנועד לשבירת ופיצוח קליפת האגוז על מנת להגיע אל תוכנו מבצעי מפצח – סדרת מבצעים של חיל האוויר הישראלי במלחמת יום הכיפורים לתקיפת מערכי הטילים נגד מטוסים של צבא מצרים מפצחת בונקרים – פצצה שנועדה לחדור מטרות מזוינות (דוגמת בונקרים) או מטרות המוסתרות עמוק מתחת לאדמה מפצח האגוזים (פירושונים) פצחן
אמיל אדם

אמיל אדם (בגרמנית: Emil Franz Adam ‏; 20 במאי 1843, מינכן – 19 בינואר 1924, מינכן) היה צייר בווארי, שהתמחה בציורי סוסים. הוא היה הנכד של הצייר אלברכט אדם ובנו של הצייר בנו אדם. אמיל אדם נולד במינכן למשפחת ציירים. סבו היה צייר גרמני ידוע ושושלת זו נמשכה דרך בניו. אמיל אדם היה נציג הדור השלישי של השושלת. תחילה הוא רצה לעסוק במדע, אך בסופו של דבר חזר לציור. הוא התחיל לימודי ציור אצל דודו פרנץ אדם ואחר כך נסע להשתלמות בבריסל אצל יאן פורטלס. אמיל אדם התרכז בציורי סוסים, דיוקנאות סוסים וסצינות ציד בעלות מאפיינים חדים למשך כל חייו. ציורו של "סצנת מחנה אוסטרית" הוצג בתערוכת האמנות של קלן ב-1861 ונמכר להולנד. ב-1867 הוא חזר לבוואריה. שם נוצר ציורו "חברת הציד של פרדוביצה". בשנת 1870, בהזמנת הדוכס מנאסאו, הוא צייר את 36 האנשים מהאצולה הגבוהה וכן 34 סוסים ו-36 כלבים מלהקת הצייד. לאמיל אדם היו שני בנים. בנו ריצ'רד בנו המשיך במסורת הציור והיה צייר מקצועי. 1885 1896 קרב וגראם 1887 מדיה וקבצים בנושא אמיל אדם בוויקישיתוף נתונים אישיים
מפרץ דוחה

מפרץ דוחה הוא מפרץ בדוחה, קטר. באזור המפרץ נמצא נמל דוחה (אנ'). על פי תיאור של המשרד ההידרוגרפי של ארצות הברית (אנ') מ-1920: "החוף של המפרץ מאל בידה פונה צפונה, ומולו שונית נרחבת שנמשכת כמעט 1.75 מיל, שכמעט מתייבשת. בין השונית הזו לג'זירת כסאפלה יש תעלה צרה המובילה לאגן ניקוז ממערב לאותו אי, עם מים בגובה של 1.5 עד 3.5 פאתום." ב-2011, הוכרז על הקמתו של מעבר שרק על ידי משרד המוניציפלי והתכנון העירוני של קטר. בפיקוח של הרשות לעבודות ציבוריות, התכון היה שיהיה חיבור על ידי גשר ומנהרות תת-קרקעיות בין וסט ביי לבין נמל התעופה הבין-לאומי חמד. המטרה מאחורי השקת התוכנית הייתה להכיל את התנועה הגואה בדוחה וכפרויקט הכנה למונדיאל 2022. בינואר 2015, דווח על עיכוב בפרויקט, בעיקר בשל מחירי הנפט הנמוכים. מדיה וקבצים בנושא מפרץ דוחה בוויקישיתוף United States Hydrographic Office (1920). Persian Gulf Pilot: Comprising the Persian Gulf, the Gulf of Omán and the Makrán Coast. U.S. Government Printing Office. p. 116. ארכיון מ-2021-11-30. נבדק ב-2021-11-30. This article incorporates text from this source, which is in the public domain. "Newly posted designs revive talk of Doha Bay Crossing, but project still far from reality". Doha News. 21 באפריל 2014. ארכיון מ-2015-07-11. נבדק ב-9 ביולי 2015. {{cite web}}: (עזרה) "Sharq Crossing Programme". Ashghal. אורכב מ-המקור ב-22 בדצמבר 2015. נבדק ב-15 בדצמבר 2015. {{cite web}}: (עזרה) Katherine Allen (24 בדצמבר 2013). "Calatrava's "Sharq Crossing" Planned for Doha Skyline". Archdaily.com. ארכיון מ-2021-02-11. נבדק ב-9 ביולי 2015. {{cite web}}: (עזרה) Qatar: $12bn Sharq Crossing programme delayed (אורכב 17.12.2018 בארכיון Wayback Machine) January 21, 2015 Construction Week Online